Ir-Regolament tal-Kummissjoni (KEE) NRU 1609/88
tad-9 ta’ Ġunju 1988
li jesiġi l-aktar żmien tard tad-dħul fil-ħażna ta’ butir mibjugħ permezz tar-Regolamenti (KEE) Nru 3143/85 u (KEE) Nru 570/88
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organiżzazzjoni komuni fis-suq tal-ħalib u prodotti tal-ħalib [1], kif l-aħħar emendat bir-Regolament (KEE) Nru 1109/88 [2], u partikolarment l-Artikolu 6(7) tiegħu,
Wara li kkunsidrat ir-Regolamenet tal-Kunsill (KEE) Nru 985/68 tal-15 ta’ Lulju 1968 li jesiġi r-regoli ġenerali għall-intervent fis-suq ta’ butir u krema [3], kif l-aħħar emendat bir-Regolament (KEE) Nru 842/88 [4], u partikolarment l-Artikolu 7a tiegħu,
Billi skond l-Artikolu 1 tar-Regolament tal-Kunsill (KEE) Nru 3143/85 tal-11 ta’ Novembru 1985 dwar il-bejgħ bi prezz imnaqqas ta’ intervent il-butir intenzjonat għal konsum dirett fil-għamla ta’ butir ikkonċentrat [5], kif l-aħħar emendat bir-Regolament (KEE) Nru 775/88 [6], u permezz ta’ l-Artikolu 1 tar-Regolament tal-Kunsill (KEE) Nru 570/88 tas-16 ta’ Frar 1988 dwar il-bejgħ ta’ butir bi prezzijiet imnaqqsa u l-għoti ta’ għajnuna għal butir u butir ikkonċentrat għall-użu fil-manifattura ta’ prodotti tal-ħelu, ġelati u oġġetti oħra ta’ l-ikel [7], kif emendat bir-Regolament (KEE) Nru 949/88 [8], il-butir impoġġi għal bejgħ għandu jittieħed fil-ħażna qabel id-data li għandha tkun iddeterminata; billi din id-data hija esiġita fuq il-bażi tat-tendenza tal-ħażniet u l-kwantitajiet disponibbli;
Billi wara d-dħul fis-seħħ tar-Regolament (KEE) Nru 570/88 imsemmi hawn fuq, ir-Regolament tal-Kummissjoni (KEE) Nru 1726/84 tat-18 ta’ Ġunju 1984 li jiddetermina l-limitu taż-żmien għad-dħul fil-ħażna ta’ butir mibjugħ skond ir-Regolamenti (KEE) Nru 262/79 u (KEE) Nru 3143/85 [9], kif l-aħħat emendat bir-Regolament (KEE) Nru 685/88 [10], għandu jkun imħassar;
Billi l-miżuri li hemm dispożizzjoni dwarhom f’dan ir-Regolament huma bi qbil ma’ l-opinjoni tal-Kumitat ta’ Ġestjoni għal Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
Il-butir li hemm riferenza dwaru fl-Artikolu 1(1) tar-Regolament (KEE) Nru 3143/85 kellu jkun ġie mdaħħal għal ħażna qabel l-1 ta’ Jannar 1987.
Il-butir li hemm riferenza dwaru fl-Artikolu 1 tar- Regolament (KEE) Nru 570/88 kellu jkun ġie mdaħħal għal ħażna qabel l-1 ta’ Jannar 1987.
Artikolu 2
Ir-Regolament (KEE) Nru 1726/84 huwa mħassar.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Ġunju 1988.